GiliGold/VAD_KnessetCorpus huggingface dataset:
מירי רגב: ה-180% זה אומר ליחידה – אם אתה מתייחס אליה מהיחידה הישנה, זה עוד 160% - והם לא יכולים לעמוד בזה.
מירי רגב: זה אומר עוד 160%.
דוד אזולאי: מי קבע שזו עמדה חדשה של הממשלה?
מירי רגב: זה עמדה חדשה.
דוד אזולאי: לפי הצעת החוק, אני רואה את הדברים, כתוב שזה 80%.
<עמי ברקוביץ: 80% ממה?
<עמי ברקוביץ: מהמימון המקורי.
דוד אזולאי: זה לא מה שאני מבין בחוק.
<יוסי עדס: הנוסח שהוצג בוועדת שרים, גם הנוסח שעבר - - -
<עמי ברקוביץ: מה שהיה בבחירות הראשונות באותה רשות.
משה גפני: זאת ממש הטעיה.
מירי רגב: בסדר, יכול להיות.
משה גפני: לעשות הפסקה ולבוא אתם בדברים?
מירי רגב: אני אומרת דבר כזה.
מירי רגב: אנחנו חייבים לגמור את ההצבעה היום.
מירי רגב: בשעה 10:00 אנחנו מתחילים דיון חדש.
מירי רגב: יש כמה אופציות.
מירי רגב: היום אין לנו זמן להביא את זה להצבעה.
דוד אזולאי: אפשר להביא את זה היום לקריאה שנייה ושלישית במליאה.
מירי רגב: אם נסיים את זה פה.
דוד אזולאי: אם גומרים את זה הבוקר אפשר להביא את זה.
מירי רגב: אז מתי אתה רוצה לגמור את זה, זאת השאלה.
דוד אזולאי: עכשיו.
מירי רגב: אבל אני רוצה שהם יצאו להתייעצויות.
מירי רגב: ומתי נבוא חזרה לוועדה?
מירי רגב: אנחנו יוצאים עכשיו.
מירי רגב: חברים, חזרנו לדיון.
מירי רגב: אני מבקשת להקריא את הנוסח.
משה גפני: יש הסכמה אתם?
משה גפני: 80% מקדמה.
משה גפני: אין התנגדות, ומה עוד?
משה גפני: שזה בחירות אחרות, שלא יוציאו מדי הרבה כספים.
משה גפני: תגיד אתה, שיפמן.
<משה שיפמן: שזה יהיה בחירות מנותקות מהבחירות הקודמות.
מירי רגב: שתי מערכות נפרדות.
<משה שיפמן: לא שתי מערכות נפרדות.
<משה שיפמן: מערכת הבחירות בבית שמש התחילה באוקטובר, ומסתיימת עכשיו - - -
מירי רגב: הסתיימה בתאריך מסוים, והמערכת החדשה - - -
<יוסי ברון: זה לא מדויק כי בית-המשפט רק פסל את התוצאה.
<יוסי ברון: אין הגשת רשימות חדשה.
מירי רגב: אפרופו, אתם צריכים לבוא בשבוע הבא לדיון אצלי – אם אתה עדיין לא יודע – על ספר הבוחרים הלא מזויף בבית שמש.
מירי רגב: אתם צריכים לבוא, כדאי שתבוא עם תשובות טובות.
<משה שיפמן: מערכת הבחירות התחילה באוקטובר והיא תסתיים במארס – מערכת בחירות אחת שהיא מנותקת ממערכת הבחירות הארציות שהתקיימו באוקטובר.
<יהודה זמרת: לא יכולה להסתיים.
<יהודה זמרת: מערכת הבחירות לא הסתיימה עד שלא יכריזו על הזוכים.
<משה שיפמן: היא תסתיים.
<משה שיפמן: היא תסתיים מתי שתסתיים.
<משה שיפמן: במארס.
מירי רגב: לא, בזה אני גם כן לא אתכם.
מירי רגב: איפה מבקר המדינה?
מירי רגב: אמרנו לו 09:50 והוא בדרך כלל מדייק, והתחלנו לפני, אפשר לקרוא לו?
<קריאה: הנה הוא הגיע.
מירי רגב: איזה חיים ארוכים יהיו לך.
מירי רגב: אני רוצה להבין את המשמעות של מה שהוא אומר.
מירי רגב: בבקשה, היועץ המשפטי, ואני רוצה גם שהמבקר יתייחס לזה.
<גלעד קרן: משמעות ההצעה של חבר הכנסת גפני היא הגבלת ההוצאות של סיעות האם לעומת האפשרות שלהן בבחירות ארציות.
<גלעד קרן: סיעות האם, הגבלת ההוצאות שלהן היא באופן ארצי, ואם אנחנו נפריד את זה, הם יהיו יותר מוגבלים במקרים כאלה של בחירות חוזרות מאשר בבחירות כלליות.
מירי רגב: מה אתה אומר, המבקר, על ההצעה הזאת?
מירי רגב: תקריא את ההצעה שוב, שיפמן.
<משה שיפמן: תהיה מערכת בחירות שהתחילה באוקטובר והיא תסתיים במארס.
<שמואל גולן: תקופה אחת.
<גלעד קרן: תקופה זה ברור.
<גלעד קרן: הוא מציע להפריד מהבחירות הארציות מבחינת ההוצאות של סיעות האם.
<גלעד קרן: שסיעות האם, זה לא ייחשב בהוצאות הארציות שלהן, זה יחושב בנפרד רק לבחירות האלה.
<שמואל גולן: יש להם בעיה כי תקרת ההוצאות שלהם מחושבת בצורה אחרת, היא מחושבת במערכת הראשונה.
<שמואל גולן: מאחר שכביכול ניתקנו אותם עכשיו מהמערכת הראשונה, חיברנו אותה אומנם ביחד, אבל סיעות האם כבר לא מחוברות, אז רוצים לקבל תקרת הוצאות נפרדת.
<שמואל גולן: נכון?
<שמואל גולן: אני מבין, זה מה שאתם רוצים.
<עמי ברקוביץ: תקרת ההוצאות היא רק לבחירות החדשות?
<עמי ברקוביץ: שאלת הבהרה.
מירי רגב: המבקר, מה עמדתך בעניין ההצעה הזאת?
<שמואל גולן: אני חושב שמגיע להם תקרת הוצאות מיוחדת לעניין הזה כי בכל זאת, לא יכולים לחבר אותם למערכת שכבר נגמרה.
<גלעד קרן: מחברים את זה בכל מקרה.
<יהודה זמרת: לא, הם רוצים להקטין.
<יהודה זמרת: הם לא רוצים להגדיל.
<קריאה: הם רוצים להקטין את ההוצאות שלהם.
מירי רגב: אתה רוצה להקטין את התקרה?
<גלעד קרן: של סיעת האם.
משה גפני: לא, זה לא מקטין.
משה גפני: זה מגדיל, אבל לא נכנס לבחירות הארציות, אחרת אנחנו - - -
<שמואל גולן: הם רוצים תקרת הוצאות נפרדת, להפריד אותה מתוך המערכת, זה הכול.
<שמואל גולן: אפשר לתת להם כמו תקרת הוצאות שנותנים לפי - - -
<עמי ברקוביץ: כשהוא נכנס לבחירות הראשונות הוא לא יודע שיהיו בחירות חוזרות.
<גלעד קרן: זה בעיה.
<עמי ברקוביץ: אז איך הוא מנהל את זה?
<עמי ברקוביץ: איך אתה יודע בשלב הבחירות הראשונות שיהיו בחירות חוזרות?
מירי רגב: סליחה, מה אתה אומר?
<עמי ברקוביץ: אני שואל איך הוא יודע בשלב הבחירות המקוריות שיהיו בחירות חוזרות, והכול הולך על-פי - - -
משה גפני: רק על הבחירות החוזרות.
מירי רגב: איך הוא יודע מראש שיהיו בחירות חוזרות?
מירי רגב: הוא לא יודע.
<משה שיפמן: זו שאלה כללית.
<משה שיפמן: בכל מערכת בחירות לרשויות המקומיות, אף אחד לא יודע מה תקרת ההוצאות שלו תהיה.
<משה שיפמן: סיעה עצמאית בכלל לא יודעת, זה דבר עלום.
<עמי ברקוביץ: אבל היא יודעת שזה ארצי ושזה לא פר רשות.
<משה שיפמן: היא לא יודעת, זה פר תוצאות.
<עמי ברקוביץ: אבל זה תקרת הוצאות ארצית, זה בכל הרשויות ביחד, זה לא ברשות, ופה אתה הולך לבנות את זה פר רשות.
משה גפני: וסיעה מקומית, מאיפה היא יודעת?
<קריאה: זה שונה, אבל יש דין אחר.
משה גפני: אבל מאיפה היא יודעת?
<עמי ברקוביץ: היא יודעת להעריך.
<שמואל גולן: יש נוסחה לעניין הזה.
<שמואל גולן: יש נוסחה לסיעה עצמאית, לתקרת הוצאות.
יריב לוין: אני רוצה אבל להבין.
יריב לוין: אם נוצר מצב שבדיעבד, בכלל תוצאות הבחירות, סיעת אם הוציאה את כל תקרת ההוצאות המותרת - - -
<עמי ברקוביץ: אבל התקרה תגדל בגלל ההסדר שמגדיל.
יריב לוין: ואם היא חרגה, ההסדר יאפשר לה לכסות את החריגה על-ידי זה שהיא תייחס את התקרה הנוספת לשם ולא תוציא פה שקל?
<יהודה זמרת: ברגע שהמימון עלה, גם תקרת ההוצאות.
מירי רגב: ברגע שהמימון עלה, גם תקרת ההוצאות עלתה?
<דנה יפה: כן.
יריב לוין: אין היגיון.
יריב לוין: הרי התוצאה תהיה שזה בעצם יהיה פתח כדי לכסות בעיה אחורה.
יריב לוין: זה לא נראה נכון.
<שמואל גולן: כדאי לעשות הפרדה.
<שמואל גולן: גם סיעות הבת יצטרכו לעבוד כמו הסיעות העצמאיות, לתת להן אותה תקרת הוצאות, להפריד אותן.
מירי רגב: מהסיעה.
<שמואל גולן: מסיעת האם שלהן.
<שמואל גולן: זה הדבר הקל ביותר שצריך לעשות.
מירי רגב: להפריד אותן מסיעת האם?
יריב לוין: כי אני אומר לך מה עלול לקרות.
יריב לוין: אם נניח יתברר בסוף שסיעת האם חרגה, התוצאה תהיה שאסור לה להוציא שקל בבחירות החוזרות כי היא כבר כבולה בהוצאות הקודמות.
<שמואל גולן: מאחר שאנחנו נותנים תוספת, נותנים גם לעצמאיות וגם - - -
משה גפני: משרד המשפטים, אתם מתנגדים?
מירי רגב: זה נראה לי הגיוני.
מירי רגב: אני חושבת שזה הגיוני וזה נכון.
מירי רגב: זה נראה לי מקובל.
מירי רגב: נא לקרוא את הנוסח, כפי שהגענו להסכמות.
מירי רגב: ממשלה, נא להקשיב.
<גלעד קרן: מכיוון שההסכמות התגבשו תוך כדי הישיבה, חלק מהדברים אנחנו ננסח בהמשך.
<גלעד קרן: אנחנו נציג את העקרונות שסיכמנו.
<גלעד קרן: "חוק הרשויות המקומיות (מימון בחירות) (תיקון מס' 11), התשע"ד–2014‏
משה גפני: איפה כתוב ה-65%?
<גלעד קרן: אמרתי, הוספתי את זה.
מירי רגב: 65% מהבחירות החדשות.
<גלעד קרן: על פי יחידת החישוב ביום הבחירות החדשות.
<יהודה זמרת: יחידת המימון שהייתה תקפה במועד.
דוד אזולאי: גלעד, אתה עושה תיקון גם בחלק העליון?
<גלעד קרן: כן, אנחנו נתקן את הכול.
משה גפני: סליחה, לא ביום הבחירות החדשות.
משה גפני: ביום ההחלטה על הבחירות החדשות.
<יוסי עדס: צריך מועד קובע.
משה גפני: משנה.
משה גפני: אני יודע מה פתאום הם יעשו עכשיו?
מירי רגב: מה המועד הקובע?
משה גפני: לא, לא, יום ההחלטה.
מירי רגב: מועד ההחלטה, אין לי בעיה.
<יוסי עדס: צריך איזשהו מועד קובע.
<יוסי ברון: ביום ששר הפנים קבע.
משה גפני: יום ששר הפנים קבע.
מירי רגב: המועד ששר הפנים הכריז על בחירות חדשות.
בהתאם להסכמות: בנוסף, אנחנו ננסח סעיף שההוצאות לעניין בחירות חדשות יהיו נפרדות ממערכת הבחירות הכללית שהייתה.
מירי רגב: האם לחברי הממשלה יש איזשהן הסתייגויות לפני ההצבעה?
מירי רגב: משרד מבקר המדינה, בבקשה תעירי את הערתך.
<חנה רותם: שוב, זה סעיף שאנחנו לא שמענו עליו קודם כשדיברו פה על עניין המקדמות.
<חנה רותם: על-פי החוק היום, מי שמבקש מקדמה, מבקש אותה לפני עריכת הבחירות הראשונות.
מירי רגב: אבל יש בחירות חדשות.
<חנה רותם: העליתם את הסכום מ-60% ל-80%, אבל פה נוצר מצב חדש.
<חנה רותם: האם סיעות יוכלו לבקש מקדמות באמצע התהליך?
<גלעד קרן: ודאי.
<גלעד קרן: כן, הן יכולות לבקש עד חמישה ימים לפני הבחירות החדשות.
<חנה רותם: לפני הבחירות החדשות.
<גלעד קרן: נכון, כי זה יום - - -
<חנה רותם: שוב, השאלה היא מה היום הקובע.
<יהודה זמרת: אם צריך לעשות תיקון, נעשה.
מירי רגב: היום הקובע הוא היום שהודיע שר הפנים על בחירות חוזרות, נקודה.
מירי רגב: זה היום הקובע, סיכמנו את זה.
מירי רגב: שנית, בבקשה, לגבי המקדמות, חמישה ימים – מה שאמרה פה נציגת המבקר.
<יהודה זמרת: אי-אפשר לפני, הבחירות עוד לא נפסלו בחמישה ימים - - -
מירי רגב: אז עד חמישה ימים.
<יהודה זמרת: חמישה ימים לפני מועד הבחירות החדשות.
מירי רגב: אם היא שאלה, זה אומר שיש כאן אי הבנה, שזה ייכנס לחוק.
מירי רגב: בבקשה תנסח, תרשום את זה, שזה ייכנס לחוק.
מירי רגב: שאלת הבהרה נוספת?
מירי רגב: נציגת המבקר, ממשלה, אוצר, פנים, משפטים, המציעים.
מירי רגב: אני מביאה את זה להצבעה.
מירי רגב: היום זה יגיע למליאת הכנסת כדי שנוכל ב-11 בחודש לקיים את הבחירות החוזרות.
מירי רגב: מי בעד הצעת החוק כפי שהוקראה כרגע על-ידי היועץ המשפטי של הוועדה?
תמר זנדברג: אני גם בעד.
מירי רגב: חברת הכנסת תמר זנדברג הצטרפה להצבעה.
מירי רגב: כולם בעד, אין אף מתנגד, אין נמנע.
מירי רגב: בשעה טובה.
משה גפני: אני מודה ליושבת-ראש הוועדה, למירי רגב, על המהירות, ותודה רבה.
מירי רגב: שלום לכולם אני מתכבדת לפתוח את ישיבת ועדת הפנים והגנת הסביבה של הכנסת, באחד הדיונים החשובים, בנושא קביעת האחריות והסמכות על הילולת רבי שמעון בר יוחאי במירון.
מירי רגב: אחד האזורים המתוירים ביותר על ידי אוכלוסיות שונות, לא רק דתיות, חילוניות ודתיות בארץ ובעולם, נשים, ילדים, קשישים, כולם מגיעים לקבר הרשב"י, כל אחד מסיבותיו הוא.
מירי רגב: למדינה, עד היום, היו מספר ליקויים, שבנס, כנראה גם בזכותו של הצדיק הגדול, לא קרה שם אסון.
מירי רגב: כמות האנשים שמגיעה להילולה במאי, היא כזו שמחייבת התארגנות אחרת של הממשלה.
מירי רגב: בדיון שעבר ראינו שאין בעל בית.
מירי רגב: כל אחד מעביר את האחריות למקום אחר.
מירי רגב: המקומות הקדושים, חלק שייכים לשר הדתות, חלק שייכים לשר התיירות, חלק שייכים למשרד ראש הממשלה, כל אחד מנוהל במקום אחר, על פי הרגישות של הנושא, שעוד לא עמדתי מהי הרגישות.
מירי רגב: יוצא שאנחנו צריכים לתמרן בין כל המשרדים, כדי לדאוג לכך שאזרח במדינת ישראל יוכל לעלות להתפלל, בכל אחד מהמקומות הקדושים לו, בצורה מסודרת ובטוחה.
מירי רגב: הדיון הזה יעשה סדר לכל מה שקשור במתחם מירון.
מירי רגב: כולל גופי ההצלה.
מירי רגב: הריבים בין מד"א, איחוד הצלה, זק"א, בכל יהיה סדר.
מירי רגב: לפני שניתן את זכות הדיבור ליוזם הדיון, הרב מוזס, אני רוצה לברך את מפקדי בית ספר לחי"ר, שנמצאים פה, בראשותו של המח"ט, מפקד בית הספר, אלוף משנה כהנא.
מירי רגב: אני שמחה שאתם פה, חיילי ישראל עושים המון ותורמים המון.
מירי רגב: אני רוצה להודות לכם על כל העשייה המבורכת שאתם עושים בצה"ל, יחד עם חיילי צה"ל, תמשיכו לעשות חיל והכנסת תמיד תהיה בית גם לחיילי סדיר, לחיילי קבע ולחיילי המילואים, ברוך הבא לכנסת.
מירי רגב: הגעתם לאחת הוועדות המעניינות בכנסת, בעיקר כשחבר הכנסת גפני נמצא בה.
משה גפני: הברכות שברכת הן בשם כולנו.
מירי רגב: אתה מברך את החיילים?
מירי רגב: אני מבקשת שיירשם בפרוטוקול שחבר הכנסת גפני מברך את החיילים.
מירי רגב: אנחנו מאמינים גדולים בקדוש ברוך הוא ואנחנו מאמינים שכולם צריכים להתגייס לצבא, כדי לשרת את המדינה הזו.
משה גפני: חלק נמצא בקרבי, חלק בקריה, וחלק בישיבות, זה צבא יהודי.
מירי רגב: חלק.
מירי רגב: חבר הכנסת מוזס בבקשה.
מנחם אליעזר מוזס: גברתי היושבת ראש, תודה על עצם הישיבה וקודם אני גם אקבל בברכה את כל האורחים ואת כל נושאי התפקידים במירון, איש איש לפי תפקידו, אם אתחיל לעבור על השמות ועל הגופים, לא נסיים את הישיבה.
מנחם אליעזר מוזס: אני רוצה לומר מילה טובה ליושב לימיני, יושב ראש החברה אלכס ויסניצ'ר, שהוא זה שהרים ב-2007, אחרי המשבר הגדול, שעמדו בכבישים 8, ו-9 שעות ולא נעו ולא זעו.
מנחם אליעזר מוזס: הוא לקח את המעמסה הזו והקים את המנהרה הידועה, שנקראת מנהרת ויסניצ'ר.
משה גפני: ויסניצ'ר משתלטים.
מירי רגב: יש לנו בעיה אתכם.
מירי רגב: בסוף חוק הגיוס רק הספרדים יתגייסו לצבא, זה ברור, רק ויסניצ'ר ימשיכו ללמוד.
מנחם אליעזר מוזס: השקיעו מיליונים רבים במירון על מנת שהכול יתנהל כשורה ועד לשנה האחרונה הכול דפק כמו שעון שוויצרי, הכול היה בסדר, ברוך השם ללא שום תקלות.
מנחם אליעזר מוזס: בשנה שעברה זה יצא מוצאי שבת וגם השנה ל"ג בעומר יצא במוצאי שבת, המשמעות היא שהולכים לשנע קרוב לחצי מיליון איש ב-24 שעות, מצאת השבת עד צאת ל"ג בעומר, דבר שלא יאומן.
מנחם אליעזר מוזס: אין במדינה עוד אירוע בכזה סדר גודל והאחריות היא שבעתיים כאשר זה יוצא במוצאי שבת.
מנחם אליעזר מוזס: אשר על כן, עלינו ללמוד מטעויות העבר.
מנחם אליעזר מוזס: אני רוצה לומר משהו לפני כן, אמר השר לביטחון פנים, גם על במת הכנסת, שהמשטרה לומדת את הלקחים מהשנה האחרונה.
מירי רגב: תכף הם יציגו את זה.
מנחם אליעזר מוזס: הם היו אמורים להעביר לנו את כל החומרים על מנת שנלמד ונתכונן.
מירי רגב: תגיד איפה אתה חושב שיש בעיה כדי שנתקדם בדיון.
מנחם אליעזר מוזס: אני חושב שהבעיה הגדולה ביותר היא התחבורה, שזה היה הכישלון העיקרי בשנה שעברה, ששוב משפחות נתקעו בכל הדרכים המובילות למירון וממירון.
מנחם אליעזר מוזס: זה היה נצחי לחכות.
מנחם אליעזר מוזס: ביום שישי אחר הצהרים התקשרתי לאנשי התנועה ואמרתי שאני שרואה את כל החניונים מלאים ברכבים פרטיים, איך אתם חושבים להכניס את האוטובוסים שיגיעו והציבור יצטרך להגיע בשאטלים במוצאי שבת.
מנחם אליעזר מוזס: איך זה יסתדר אם החניון כבר מלא ברכבים פרטיים?
מירי רגב: אני מתארת לעצמי שליושב ראש החברה יש תשובות לזה.
מנחם אליעזר מוזס: זה העניין, הוא איש נפלא וטוב, אבל מי האחראי?
מירי רגב: הוא.
מירי רגב: אני לא מכירה מצב שמקימים חברה ויש אחראים אחרים.
מירי רגב: הכוונה שיהיה יושב ראש חברה עם אחריות.
מירי רגב: תכף נשמע אם יש לו אחריות או לא.
מנחם אליעזר מוזס: אני לא מכיר אותו כמפקד משטרת ישראל או כשר לביטחון פנים או מפקד תנועה.
מנחם אליעזר מוזס: אני מכיר את אדון יצקוביץ כממונה על התנועה.
מנחם אליעזר מוזס: בעיה שניה, מי מרכז את כל האירוע.
מנחם אליעזר מוזס: יד ימין לא יודעת מה יד שמאל עושה.
מנחם אליעזר מוזס: כאשר פניתי למשטרה על בעיית התנועה, הפנו אותי לאחראים ממשרד התחבורה, ממשרד התחבורה הפנו אותי למד"א, ממד"א הפנו אותי לאיחוד ההצלה, כל אחד נוגס בחלקה ואין כתובת מרכזית למי לפנות.
מנחם אליעזר מוזס: גם במשטרה לא היה סנכרון בין אגף התנועה לבין אגף המבצעים לבין אגף הבטיחות.
מנחם אליעזר מוזס: אמרתי את זה בישיבה עם השר, כשפנינו בכל מיני נושאים ולא ידעו מי האחראי המרכזי.
משה גפני: אין איש במזרח התיכון שמזוהה יותר עם מירון מאשר חבר הכנסת הרב מוזס.
מירי רגב: כולנו מזוהים עם מירון.
משה גפני: מה שהוא העלה, אני מצטרף לזה, כשהייתי יושב ראש ועדת הפנים גם היה הדיון הזה, אבל אני חושב, שכשאת יושבת ראש ועדת הפנים - - -
מירי רגב: אל תתחיל עם המחמאות, זה לא יעזור, לא אתפקד לאגודה.
מירי רגב: ממילא אתם עושים לי הדרת נשים.
משה גפני: את מוכנה לחתום עכשיו שאת מצטרפת ליהדות התורה?
מירי רגב: בתנאי שאני אשב לידך באוטובוס.
משה גפני: אני אומר לך, את יודעת את זה, זה לא הדיון הראשון שאת עושה, צריך לשים סוף לדבר הזה.
משה גפני: מדובר על אירוע ומקום, שעיני כל העולם נשואות אליו.
משה גפני: זה לא רק כאן בישראל, אנשים באים במיוחד מכל העולם, בכל מקרה מסתכלים על זה ומסתכלים עלינו כמדינת עולם שלישי, שלא יודעת להתנהל.
משה גפני: אני לא בא להאשים אף אחד, אבל כל מה שהיה לפני הרבה שנים, חוזר על עצמו, עם שיפורים קלים, אבל עם חוסר פתרון מערכתי.
משה גפני: אנשים שעוסקים בזה, גם במשטרה וגם בארגוני הצלה, הכול בסדר, רק התוצאה היא רעה.
משה גפני: לכן אני מברך על השידוך הזה, שהרב מוזס מעלה את העניין ואת יושבת ראש הוועדה.
משה גפני: אני מצפה לפתרון.
מירי רגב: יהיה בעזרת השם.
מירי רגב: תודה לחבר הכנסת גפני.
מירי רגב: לפני שאני עוברת לגורמים השונים, אני רוצה להבין מה סמכות החברה שהוקמה?
מירי רגב: האם הסמכות החברה שהוקמה זה עוד מישהו שיקבל משכורת, רכב ופקידה?
מירי רגב: או שהסמכות שלך היא לרכז את כל מה שקורה במתחם הרשב"י, בוודאי לרכז את כל הגורמים המקצועיים כדי שההילולה תעבור בשלום, עם מאות אלפי האנשים שבאים לבקר בקבר הרשב"י, ביום ההילולה.
מירי רגב: אלכס בבקשה, מזל טוב על המינוי.
<אלכס ויסניצ'ר: אני שמח על הדיון, אני מקווה שבאמת יאיר את הדברים משום שיש שוני בין לבוא ולהגיד שזה לא בסדר, לבין לפתור את הבעיה.
<אלכס ויסניצ'ר: דבר ראשון, אני עובד בהתנדבות, אין לי לא רכב, לא מזכירה ולא כלום.
מירי רגב: זה כבר רע.
מירי רגב: מי שעובד בהתנדבות זה רע.
<אלכס ויסניצ'ר: אני נמצא שם 6 שנים, החלפתי את הרב רבינוביץ', רב הכותל, בתור יושב ראש ועד החמישה.
<אלכס ויסניצ'ר: לפני שקמה החברה, קם ועד החמישה, לפי החלטה של בית משפט העליון והיו 4 רבים, 2 אשכנזים ו-2 ספרדים.
<אלכס ויסניצ'ר: אפרופו ויסניצ'ר, הוא היה בעד אשכנזים וספרדים באותה מידה.
מירי רגב: תחת מי החברה הזו עובדת?
מירי רגב: מי המנהל של החברה הזו?
<אלכס ויסניצ'ר: משרד התיירות.
מירי רגב: ממה שאני מבינה, למשרד התיירות יש אחריות כוללת, דברתי עם עוזי לנדאו והוא אמר לי משהו אחר.
מירי רגב: בשביל זה נמצא פה המנכ"ל ואני רוצה להבין את מה שאתה אומר.
מירי רגב: זו כבר התקדמות, אנחנו אומרים שמי שיש לא את האחריות כוללת על מה שקורה במתחם הרשב"י, זה שר התיירות.
<אלכס ויסניצ'ר: תרשי לי לסיים קודם את הדברים, מכיוון שזה לא פשוט.
מירי רגב: זה צריך להיות פשוט, חייב להיות פשוט.
<אלכס ויסניצ'ר: לשאלתך, אני לא אמליץ לאף אחד, נכון להיום, לקחת אחריות כוללת לגבי הדבר הזה, מכיוון שאף אחד לא יכול לשאת באחריות הזו.
<אלכס ויסניצ'ר: אם יש אחריות יש גם סמכות.
מירי רגב: אז אני אציע להעביר למשרד לביטחון פנים.
<אלכס ויסניצ'ר: תציעי מה שאת רוצה.
<איילת לוי: אני מהמשרד לביטחון פנים, יש החלטת ממשלה.
<איילת לוי: החלטת הממשלה מיום 27 לנובמבר 2011, אומרת להקים חברה ממשלתית לתועלת הציבור בבעלות מלאה של המדינה ובאחריות שר התיירות.
מירי רגב: אז מה אי ההבנה?
<אלכס ויסניצ'ר: אני לא מדבר על אי הבנה.
<אלכס ויסניצ'ר: מי שצריך לקבל את האחריות על קבר הרשב"י, בסופו של דבר זו החברה שתנהל את זה.
<אלכס ויסניצ'ר: אבל, זה אפשרי וצריך לקרות רק בשלבים.
<אלכס ויסניצ'ר: החברה קמה לפני כחודש, נכון להיום, החשב הכללי עדיין לא אפשר לעשות תנועות כלכליות מכיוון שהם לא קבלו אישור מרשות החברות.
<אלכס ויסניצ'ר: דבר שני, לחברה עדיין אין תקציב.
<אלכס ויסניצ'ר: דבר שלישי, כל מי שנוכח כאן יכול לדרוש, המשרד לביטחון פנים רוצה לדעת מי המפיק, למי להוריד את הראש.
מירי רגב: אתם רוצים רק להדליק את המשואה.
מירי רגב: צריך לדעת שלאחריות יש גם סמכות.
<אלכס ויסניצ'ר: את לא מדייקת.
<אלכס ויסניצ'ר: הגוף הזה, תפקידו זה לתת מענה לכל ההדגשים, לכל הדתות, לכל הגוונים של עם ישראל.
<אלכס ויסניצ'ר: על מנת לעשות את זה צריך הרבה סמכות, צריך להורות למשטרה ולא המשטרה צריכה להורות לנו איך לפעול במקום הזה.
<אלכס ויסניצ'ר: אני לא יודע כמה את מכירה את המקום הזה, הוא יכול לאפיין את עם ישראל מכל הבחינות, מפוליטיקה וכן הלאה.
<אלכס ויסניצ'ר: לגופו של עניין, אין את התקציב הדרוש לארגון.
<אלכס ויסניצ'ר: אין את הכוחות שיפעלו שם.
<אלכס ויסניצ'ר: אני יכול להבטיח לוועדה, שאם יתנו לנו לעבוד בשקט שנה, מקסימום שנתיים - - -
מירי רגב: אז נוותר על ההילולה השנה.
מירי רגב: נודיע שאין הילולה השנה.
דוד אזולאי: גם אם תקבלי החלטה, זה לא יעזור.
מירי רגב: אמרתי בציניות.
<אלכס ויסניצ'ר: אין פה ציניות.
<אלכס ויסניצ'ר: ההילולה תתקיים אם יהיה מפיק או לא יהיה מפיק.
<אלכס ויסניצ'ר: בהילולה לא יהיו אסונות, ברוך השם, מכיוון יש לזה הסברים אחרים.
<אלכס ויסניצ'ר: אני עוקב אחרי זה 6 שנים.
<אלכס ויסניצ'ר: לא הבנת.
מירי רגב: כרגע החברה לא מסוגלת לבצע את מה שבקשו ממנה כי אין לה את כל הכלים, קרי, אין לה תקציב ואין לה סמכות.
<אלכס ויסניצ'ר: החברה נמצאת בהקמה, היא לקחה על עצמה לנהל את האירוע, כמו שאני, עם הצוות של המקומות הקדושים, כל שנה במשך 6 שנים ניהלנו את העניין הזה.
<אלכס ויסניצ'ר: בכל פעם שהמשטרה הייתה שואלת מי המפיק?
<אלכס ויסניצ'ר: התשובה הייתה שאין מפיק, ולא יהיה מפיק.
מירי רגב: הפעם יהיה מפיק.
מירי רגב: בגלל שהנושא הזה נמצא תחת משרד התיירות, נמצא פה מנכ"ל משרד התיירות, אני לא מתכוונת עכשיו שתהיה חברה שכפופה לשר, אבל תעשה מה שהיא רוצה, כמו תאגידי המים, יש לנו רשות מים ויש לנו שר, והשר אולי יכול לבקש כוס מים מתאגיד המים.
מירי רגב: לכן נבטל את תאגידי המים.
מירי רגב: אני שואלת אותך שאלה פשוטה, איך אתה מתכוון לוודא שיהיה מישהו שיהיה אחראי.
מירי רגב: ברור שלא תעשה את העבודה במקום המשטרה, גם היא לא צריכה שתעשה במקומה את העבודה, היא יודעת איזה נתיבים מגיעים, מאיפה מגיעים.
מירי רגב: אבל המשטרה צריכה שיהיה לה מישהו, שהיא באה אליו והוא יגיד, פה יש בעיה מול משרד התחבורה, פה יש בעיה מול משרד כזה או אחר.
מירי רגב: אותו דבר לגבי הבריאות.
מירי רגב: מי בעצם אחראי להילולה הקרובה במאי?
מירי רגב: על זה הדיון.
<אלכס ויסניצ'ר: לא הסברתי עוד נקודה, ברשותך.
<אלכס ויסניצ'ר: כל מה שנעשה, אמר חבר הכנסת גפני שאלה דברים קטנים, אני אומר לך, ב-6 השנים האחרונות הושקעו שם מעל 100 מיליון שקל עבודות, בעיקר בתחבורה.
<אלכס ויסניצ'ר: גם בעבר זה היה קשור למשרד התיירות.
<אלכס ויסניצ'ר: כל זה נעשה בגיוס משאבים מאד וולונטארי.
<אלכס ויסניצ'ר: משרד התחבורה לקח חלק מאד פעיל וכך הלאה.
<אלכס ויסניצ'ר: אם זה היה תלוי בהיערכות לגבי העניין, שום דבר לא היה קורה.
<אלכס ויסניצ'ר: לכן להגיד עכשיו למשרד התיירות, מה קרה ומה השתנה תוך שנייה, זה לא הוגן.
מירי רגב: מנכ"ל משרד התיירות, תסביר לנו, מי אחראי על ההילולה במירון?
<אמיר הלוי: כמו שהחלטת הממשלה מציינת, החלטת הממשלה הטילה על שר התיירות לתאם את כל מה שקשור לאירוע המאד מורכב הזה, שדורש הרבה פתרונות ואלתורים, שיקרה גם אם נחליט שלא.
<אמיר הלוי: כמו שאמרת בצדק, זה אירוע דתי, שאנחנו מברכים עליו - - -
מירי רגב: זה לא אירוע דתי.
מירי רגב: מה זה אירוע דתי?
מירי רגב: יש גם אנשים שהם לא דתיים שמגיעים לשם.
<אמיר הלוי: אנחנו יודעים שזה אירוע דתי, יכול להיות שמשרד התיירות ישווק אותו מתי שהוא כאירוע תיירותי.
<אמיר הלוי: בינתיים, אנחנו יודעים שזה אירוע דתי.
<אמיר הלוי: מגיעים אליו מאות אלפים, צריך למצוא פתרונות מאד מורכבים, בנושאי תחבורה, בטיחות.
<אמיר הלוי: כמשרד מתאם, בשנה האחרונה, קיימנו כ-5 פגישות רב מערכתיות בהשתתפות כל הנציגים.
<אמיר הלוי: זה אומר כל מי שיושב פה, משטרה, כיבוי איש, גורמי סביבה שקשורים למקום, רשות העתיקות, רשות הטבע והגנים, קק"ל.
<אמיר הלוי: לשמחתי, הצלחנו להתקדם עם הקמת חברה שתיקח אחריות.
<אמיר הלוי: זה תהליך שלוקח זמן, ואני חשוב שמאד התקדמנו.
<אמיר הלוי: השנה אנחנו במצב, שבכל מה שקשור באיגום תקציבים, כל מה שקשור לכספים, שבהחלטת ממשלה, אני מקווה שנצליח לקדם את התהליך.
<אמיר הלוי: צריך לזכור שהאירוע הזה יתקיים בכל מקרה, מאות אלפים יגיעו בכל מקרה.
מירי רגב: אני שואלת אותך שאלה פשוטה, הקמתם חברה, הכול בסדר.
מירי רגב: אותי לא מעניין כרגע החברה או אתם.
מירי רגב: אני רוצה לקבל עכשיו רשימה, מי אחראי על מה בהילולה הקרובה.
מירי רגב: מי בעל הבית של האירוע, למי אני פונה?
מירי רגב: אליך?
<אמיר הלוי: את פונה אלי, לנו יש חברה, שאלכס הוא היושב ראש שלה.
מירי רגב: זאת אומרת שאלכס אחראי מבחינת משרד התיירות.
מירי רגב: אז יש לנו תשובה ראשונה, אלכס הוא בעל הבית כרגע של ההילולה במירון.
<אמיר הלוי: לכן אמרתי, שאנחנו גורם מתאם.
<אמיר הלוי: נמצאים פה אנשי משטרה, אני מתאר שליצקוביץ תהיה ההזדמנות לספר על ההיערכות שלו, אנחנו בקשר שוטף עם כל הגורמים האלו, אבל זה לא שאנחנו נותנים הוראות למשטרה.
<אמיר הלוי: יש פה אירוע שאנחנו מתאמים אותו, החברה מנהלת אותו, אבל זה אירוע רב מערכתי, שאנחנו עובדים בו יחד כדי לעשות אותו על הצד הטוב והבטוח ביותר.
<אמיר הלוי: בסוף – בעזרת השם.
מירי רגב: בעזרת השם, אחרי הרבה מילים, הבנו שאלכס אחראי על ניהול האירוע.
<אלכס ויסניצ'ר: זה לא נכון.
מירי רגב: זה מה שהבנו.
<אלכס ויסניצ'ר: אז לא הבנתם נכון.
מירי רגב: אז תסבירו לי שוב.
מירי רגב: לא נצא מפה עד שנדע מי האחראי.
מירי רגב: אני לא צריכה לדעת מה המשטרה עושה, את זה אני יודעת.
מירי רגב: אני רוצה לדעת מי אחראי על ניהול האירוע.
מירי רגב: אם זה לא אתם וזו המשטרה, אז נעשה דיון עם השר לביטחון פנים.
<אלכס ויסניצ'ר: תעשי.
<אלכס ויסניצ'ר: עשיתי הרבה דיונים עם המשרד לביטחון פנים.
מירי רגב: מצוין, כל הכבוד לך.
<אלכס ויסניצ'ר: ולא יצא מזה שום דבר.
<אלכס ויסניצ'ר: מכיוון שהוא לא נושא באחריות.
מירי רגב: נכון, כי אתה הנושא באחריות.
<אלכס ויסניצ'ר: אני יושב ראש החברה ואני נושא באחריות, אין שום בעיה.
<אלכס ויסניצ'ר: אני לא מוכן שמשרד התיירות ואני נישא באחריות, תרתי משמע, עד שזה לא יהיה במצב שאנחנו יכולים לעשות את זה.
מירי רגב: נחזור להחלטת הממשלה, ונגיד שבשלב זה אתם לא יכולים לקחת אחריות עד שלא יהיו לכם את כל הנגזרות שלה.
<אלכס ויסניצ'ר: כיושבת ראש הוועדה, את לא מכירה את הפרטים.
<אלכס ויסניצ'ר: את המשטרה ושאר הנוכחים, מעניין רק מי הגוף שאפשר להוריד לו את הראש אחר כך.
<אלכס ויסניצ'ר: זה לא עובד בלי שיתוף פעולה.
<אלכס ויסניצ'ר: בשביל לקלוט, להפעיל ולדאוג ש-400,000 איש יצאו משם בשלום, זו אופרציה ולוגיסטיקה מאד מורכבת.
מירי רגב: מי אתה רוצה שיעשה את זה?
<אלכס ויסניצ'ר: אני.
<אלכס ויסניצ'ר: אני חוזר ואומר לך, שנכון להיום, החברה נמצאת בהקמה והיא עוד לא ערוכה.
מירי רגב: אני רוצה להבין, אתה אומר לי שאתה לא ערוך לקבל את האחריות על האירוע, אין לי בעיה.
<אלכס ויסניצ'ר: אבל לפני 3 שנים עשיתי את אותו דבר, בתור יושב ראש ועד החמישה.
מירי רגב: יש חוקים ויש החלטות ממשלה.
מירי רגב: מחר בבוקר אנחנו מגיעים להילולה במירון.
מירי רגב: הטריבונה המרכזית חלילה נופלת, למי באים?
מירי רגב: למד"א?
מירי רגב: למשטרה?
מירי רגב: אליך באים.
מירי רגב: אתה יכול לאהוב את זה או לא, אבל זו החלטת הממשלה.
<אלכס ויסניצ'ר: זה לא עניין של לאהוב או לא לאהוב.
<אלכס ויסניצ'ר: אני לא נמצא שם בכוח, אני נמצא שם מרצוני הטוב.
<אלכס ויסניצ'ר: אם אני לא אהיה שם, יהיה שם מישהו אחר, שיגיד לך אותו דבר.
מירי רגב: הוא לא יגיד אותו דבר.
מירי רגב: יש חוק ובמדינת ישאל פועלים על פי חוק ועל פי הוראות.
<אלכס ויסניצ'ר: זה לא מקום שמתנהל לפי החוק.
מירי רגב: זה מתנהל בדיוק לפי החוק.
מירי רגב: אנחנו נצא מפה עם מנהל אירוע.
מירי רגב: אם אין מנהל אירוע ואחראי על האירוע, שיגיד משרד התיירות שהוא לא מסוגל לנהל את זה.
מירי רגב: אי אפשר כל הזמן לדבר דיבורים.
מירי רגב: אם אתה לא מוכן לקבל על עצמך את האחריות של ניהול האירוע, על פי החלטת הממשלה ומשרד התיירות לא מסוגל לקחת את זה על עצמו, תגידו את זה.
מירי רגב: כרגע, מבחינתי, יש מנהל אירוע.
מירי רגב: מנהל האירוע הוא משרד התיירות.
מירי רגב: הוא המשרד האחראי למה שקורה בהילולה, בתיאום עם הגורמים הרלוונטיים.
מירי רגב: ככה זה עובד בכל מקום במדינת ישראל, רק אצלכם אתם רוצים לעשות את זה אחרת.
מירי רגב: זה לא יהיה אחרת.
מירי רגב: לא בוועדה הזו.
<איתן רז: שמי איתן רז, ראש ענף מבצעים במחוז הצפוני ומלווה את רוב האנשים כאן.